Bolgheri Sassicaia

Το Μπολγκέρι Σασικάια (Bolgheri Sassicaia) είναι κρασί ΟΠΕ (Ονομασίας Προέλευσης Ελεγχόμενης) του οποίου η παραγωγή επιτρέπεται σε μια συγκεκριμένη περιοχή του Δήμου Καστανιέτο Καρντούτσι (Castagneto Carducci), το οποίο παράγεται με περιεκτικότητα σε Καμπερνέ Σωβινιόν (Cabernet Sauvignon) τουλάχιστον 80%. Το Μπολγκέρι Σασικάια είναι ένα από τα πιο εκλεκτά και ακριβά ιταλικά κρασιά και παράγεται αποκλειστικά από την εταιρία Κτήμα Σαν Γκουίντο (Tenuta San Guido), στην οποία ανήκουν όλα τα αμπέλια εντός της περιορισμένης περιοχής της ΟΠΕ.

 χρώμα: έντονο κόκκινο ρουμπινί που τείνει προς τον γρανάτη λόγω της αργής παλαίωσης άρωμα: πλούσιο, ευγενικό, μεγαλοπρεπές γεύση: ξηρή, γεμάτη, στιβαρή και αρμονική, με κομψή δομή. Γύρω στις αρχές της δεκαετίας του ’40 ο μαρκήσιος Μάριο Ιντσίζα ντέλα Ροτσέτα, μεγάλος ειδήμων στα άλογα και δεινός λάτρης των γαλλικών κρασιών, έφερε στο Μιλιαρίνο κάποια μοσχεύματα καμπερνέ σωβινιόν (cabernet sauvignon) και καμπερνέ φρανκ (cabernet franc) από το κτήμα που είχαν οι δούκες Σαλβιάτι. Η απόφαση να τα φυτέψει οφειλόταν εν μέρει στη μορφολογική ομοιότητα που είχε παρατηρήσει ανάμεσα στην περιοχή προέλευσης που ονομαζόταν Γκράβες (Graves), στο Μπορντώ, και σε εκείνη όπου μετά θα καλλιεργούσε τα αμπέλια. Έτσι ο μαρκήσιος φύτεψε τα αμπέλια στο εσωτερικό του κτήματος του Σαν Γκουίντο, στη Μάρεμμα του Λιβόρνο (Maremma livornese), ασχολήθηκε με μεγάλη μεγάλη προσοχή με την καλλιέργεια και το 1944, απέκτησε τα πρώτα μπουκάλια Σασικάια. Το κρασί παραγόταν αρχικά αποκλειστικά για οικογενειακή χρήση, σε αντίθεση με τα πρότυπα παραγωγής των καιρών που έτειναν να ευνοούν την ποσότητα αντί της ποιότητας. Η πρώτη σοδειά για το εμπόριο έγινε το 1968. Στο τέλος του 2013, με τη δημοσίευση του διατάγματος του Υπουργείου Γεωργίας, Τροφίμων και Δασών, το Σασικάια αποκολλήθηκε από την ΟΠΕ Μπολγκέρι (στην οποία ήταν οριοθετημένο έως το 1994, χρονιά δημιουργίας της ΟΠΕ) και έγινε μια αυτόνομη ΟΠΕ. Αυτό το τελευταίο βήμα ολοκληρώνει το ταξίδι που ξεκίνησε ως ένα απλό επιτραπέζιο κρασί, αργότερα κρασί (Τυπικής Γεωγραφικής ζώνης), μετά κρασί υποζώνης (ΟΠΕ) και, τέλος, κρασί ΟΠΕ από μόνο του. Το Σασικάια κατέχει μια πρωτιά: είναι το πρώτο (και ως τώρα το μοναδικό) ιταλικό κρασί ενός συγκεκριμένου οινοποιείου, που όπως συμβαίνει στη Γαλλία για ελάχιστα άλλα διάσημα κρασιά, έχει μια ειδικά κατοχυρωμένη ΟΠΕ. Στην πραγματικότητα το όνομα Μπολγκέρι Σασικάια μπορεί να χρησιμοποιηθεί αποκλειστικά από το Κτήμα του Σαν Γκίδο ( ιδιοκτησίας της οικογένειας Ιντσίζα ντελα Ροτσέτα) για το αντίστοιχο κρασί του (κι αυτό γιατί το Σασικάια είναι ένας αμπελώνας πολύ υψηλής ποιότητας στο Μπολγκέρι που ανήκει εξολοκλήρου στο κτήμα του Σαν Γκίδο. Ενδείκνυται ιδιαίτερα με φαγητά με έντονη γεύση και είδη κυνηγιού, ειδικά με ψητό περιστέρι, φιλέτα Μπορντώ, τυριά με έντονη γεύση. Επίσης, συνιστάται ο απλός συνδυασμός με λίγη ψίχα καρυδιού και ωμά μανιτάρια πορτσίνι, καρυκευμένα μόνο με μερικές σταγόνες ελαιόλαδου και κάποιο έντονο αρωματικό Μεσογειακό βότανο. Επαρχία, εποχή, όγκος σε εκατόλιτρα Λιβόρνο (1994/95) 1561,7 Λιβόρνο (1995/96) 1170,27 Λιβόρνο(1996/97) 1741,56 10 σοδειές του Μπολγκέρι Σασικάια Οι κλιματικοί παράγοντες κατά το στάδιο της βλάστησης του αμπελιού παίζουν σίγουρα θεμελιώδη ρόλο για τα τελικά χαρακτηριστικά του κρασιού μιας συγκεκριμένης σοδειάς. Παρ’όλ’αυτά, σε αυτούς τους παράγοντες προστίθενται επίσης η επιλογή των καλύτερων σταφυλιών, η μέθοδος οινοποίησης και η σταδιακή παλαίωση και τελειοποίηση. Ανάμεσα στις εξαιρετικές χρονιές σοδειών αξίζει να θυμόμαστε εκείνες του 1978, 1985, 1988, 1990, 1995, 1997 και του 2004 που πλησιάζουν πάρα πολύ την τελειότητα, ακολουθεί ο πίνακας των ετών από το 1968 και μετά, με τις προβλέψεις για τις πιο πρόσφατες σε ωρίμανση σοδειές. Θρύλος ***** + Ιστορική ***** Εξαιρετική **** Άριστη *** Αξιοσημείωτη ** Μέτρια * Ανεπαρκής Στην ταινία Sideways - In viaggio con Jack (2004), που διηγείται ένα ταξίδι σε μια περιοχή με αμπέλια στην Καλιφόρνια, το Σασικάια αναφέρεται σε ένα διάλογο ανάμεσα στους πρωταγωνιστές: Miles Raymond (Paul Giamatti): Από πότε σου αρέσει το κρασί; Maya Randall (Virginia Madsen): Ασχολούμαι σοβαρά, εδώ και επτά χρόνια Miles Raymond: Ποιο ήταν το πιο δυνατό κρασί; Maya Randall: Το Σασικάια του ‘88 Miles Raymond: Συγχαρητήρια, ένα φοβερό κρασί! Τώρα ναι, καταλαβαίνω. Εξωτερικοί σύνδεσμοι sassicaia.com. bolgheridoc.com.